เงินบาทเสี่ยงอ่อนค่าต่อ หากตัวเลขศก.สหรัฐฯคืนนี้ออกมาดี
ค่าเงินบาทปิดตลาดเย็นนี้ (19 พ.ย.) ที่ระดับ 35.86/88 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.93/95 บาท/ดอลลาร์
19 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (19 พ.ย.) ที่ระดับ 35.86/88 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.93/95 บาท/ดอลลาร์
ช่วงเย็นนี้เงินบาทแข็งค่าขึ้นจากช่วงเช้า โดยภาพรวมระหว่างวันเงินบาทแกว่งอยู่ในกรอบแคบ แต่แนวโน้มเงินบาทยังมีโอกาสจะกลับไปอ่อนค่าได้อีก หากตัวเลขเศรษฐกิจของสหรัฐฯ ที่จะประกาศออกมาในคืนนี้ออกมาดีขึ้น โดยเฉพาะตัวเลขการขอรับสวัสดิการการว่างงานรายสัปดาห์
“ปิดตลาดเงินบาทแข็งค่าขึ้น โดยวันนี้บาทยังแกว่งแคบๆ แต่แนวโน้มบาทยังมีโอกาสอ่อนค่าได้ ถ้าคืนนี้ตัวเลขเศรษฐกิจสหรัฐออกมาดี ดอลลาร์ก็จะแข็งค่า” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวในกรอบ 35.80-36.00บาท/ดอลลาร์
 
ที่มา: สำนักข่าวอินโฟเควสท์ 